Document ID: 32001R1334

32001R1334
L 180/18
SLUŽBENI LIST EUROPSKE UNIJE
02.07.2001.
UREDBA KOMISIJE (EZ) br. 1334/2001
od 2. srpnja 2001.
o privremenom odobrenju novog dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 2697/2000 (2), a posebno njezin članak 4.,
budući da:
(1)
Direktiva 70/524/EEZ predviđa da se novi dodaci hrani za životinje mogu odobriti nakon pregleda zahtjeva podnesenog u skladu s člankom 4. Direktive.
(2)
Članak 9.e stavak 1. Direktive predviđa da se novi dodatak hrani za životinje može privremeno odobriti ako je udovoljeno uvjetima iz članka 3.a od točaka (b) do (e) Direktive te ako je, uzimajući u obzir dostupne rezultate, razumno pretpostaviti da pri korištenju u hranidbi životinja ima jedan od učinaka iz članka 2. točke (a). Takvo privremeno odobrenje može se dati na razdoblje od najviše četiri godine za dodatke hrani za životinje iz dijela II. Priloga C toj Direktivi, uključujući pospješivače rasta.
(3)
Člankom 2. točkom (aaa) Direktive 70/524/EEZ zahtijeva se da odobrenje pospješivača rasta bude povezano s osobom koja je odgovorna za njihovo stavljanje u promet.
(4)
Procjena dokumentacije dostavljene u vezi s odobrenjem kalijevog diformata koji pripada funkcionalnoj skupini „Pospješivači rasta” i koji je opisan u Prilogu pokazuje da isti udovoljava gore navedenim uvjetima te se stoga može privremeno odobriti na razdoblje od četiri godine.
(5)
Procjena dokumentacije pokazuje da se mogu tražiti određeni postupci za zaštitu radnika od izloženosti dodacima hrani za životinje. Takva zaštita treba biti osigurana primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (3).
(6)
Znanstveni odbor za hranidbu životinja dao je povoljno mišljenje o sigurnosti tog pospješivača rasta za životinje, korisnike, potrošače i okoliš pod uvjetima opisanim u navedenom Prilogu.
(7)
Mjere predviđene u ovoj Uredbi u skladu su s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Dodatak hrani za životinje koji pripada funkcionalnoj skupini „Pospješivači rasta” naveden u Prilogu ovoj Uredbi privremeno se odobrava u hranidbi životinja kao dodatak hrani za životinje pod uvjetima utvrđenim u tom Prilogu.
Članak 2.
Ova Uredba stupa na snagu na dan nakon dana objave u Službenom listu Europskih zajednica.
Primjenjuje se od 1. srpnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. srpnja 2001.

Labels: 0
3
17
6